INET พุ่ง 5% หลังบอร์ดไฟเขียวตั้งกองรีท พร้อมขายสินทรัพย์เข้ากอง 4.8 พันลบ.ไตรมาส 1/64
INET พุ่ง 5% หลังบอร์ดไฟเขียวตั้งกองรีท พร้อมขายสินทรัพย์เข้ากอง 4.8 พันลบ.ไตรมาส 1/64 ล่าสุดอยู่ที่ 2.28 บ. บวก 0.12 บ. หรือ 5.56% มูลค่าซื้อขาย 5.36 ลบ.
INET พุ่ง 5% หลังบอร์ดไฟเขียวตั้งกองรีท พร้อมขายสินทรัพย์เข้ากอง 4.8 พันลบ.ไตรมาส 1/64 ล่าสุดอยู่ที่ 2.28 บ. บวก 0.12 บ. หรือ 5.56% มูลค่าซื้อขาย 5.36 ลบ.
25 มิ.ย. 2563

ผู้สื่อข่าวรายงานว่า ราคาหุ้น บริษัท อินเทอร์เน็ตประเทศไทย จำกัด (มหาชน) หรือ INET ล่าสุด ณ เวลา 10.18 น. อยู่ที่ 2.28 บาท บวก 0.12 บาท หรือ 5.56% สูงสุดที่ 2.32 บาท ต่ำสุดที่ 2.16 บาท ด้วยมูลค่าซื้อขาย 5.36 ล้านบาท

ทั้งนี้ INET แจ้งว่า ที่ประชุมคณะกรรมการบริษัทวานนี้ (24 มิ.ย.) อนุมัติให้จัดตั้งทรัสต์เพื่อการลงทุนในอสังหาริมทรัพย์อินเทอร์เน็ตดาต้าเซ็นเตอร์ (IDCREIT) (กองทรัสต์) และอนุมัติให้บริษัทเข้าทำธุรกรรมกับกองทรัสต์ โดยจะขายสินทรัพย์เข้ากองทรัสต์มูลค่าไม่เกิน 4.8 พันล้านบาท ขณะที่บริษัทจะเข้าซื้อหน่วยทรัสต์ไม่เกิน 50% ของจำนวนหน่วยทรัสต์ที่ออกและเสนอขายทั้งหมดในครั้งแรก มูลค่าไม่เกิน 2.4 พันล้านบาท คาดว่าจะดำเนินการดังกล่าวได้ในช่วงไตรมาส 1/64
สำหรับรายการจำหน่ายสินทรัพย์ให้กองทรัสต์ ประกอบด้วย 1. การขายอาคาร (พร้อมส่วนควบและงานระบบ) ของโครงการ Internet Data Center แห่งที่ 3 (โครงการ INET-IDC3) เฟส 1 ซึ่งประกอบด้วย อาคาร Data Center อาคาร Utility อาคารรับรองลูกค้า รวมถึงทางเชื่อมกับอาคารรับรองลูกค้า อาคารที่จอดรถ อาคารป้อมยาม อาคารห้องน้ำ อาคารปั๊มน้ำและถังเก็บน้ำ และอุปกรณ์และงานระบบที่เกี่ยวข้อง รวมถึงอุปกรณ์เทคโนโลยีขั้นสูง (ระบบ cloud และระบบ network) และสถานีไฟฟ้าย่อย (Substation) ให้แก่กองทรัสต์ โดยมีมูลค่ารวมทั้งสิ้นประมาณไม่เกิน 4.8 พันล้านบาท ทั้งนี้ ทรัพย์สินที่ขายดังกล่าวเป็นทรัพย์สินที่ใช้สำหรับโครงการ INET-IDC3 เฟส 1 (ธุรกรรมขายทรัพย์สิน)
นอกจากนี้คณะกรรมการบริษัทอนุมัติให้เข้าทำรายการได้มาซึ่งสินทรัพย์ ประกอบด้วย 1.จัดตั้งบริษัทย่อยเพื่อทำหน้าที่เป็นผู้จัดการกองทรัสต์ ภายในไตรมาส 4/63 มีทุนจดทะเบียนไม่ต่ำกว่า 10 ล้านบาท ซึ่งบริษัทจะถือหุ้น 100%
ทั้งนี้ บริษัทคาดการณ์ว่า ธุรกรรมขายทรัพย์สิน ธุรกรรมให้ใช้ประโยชน์ที่ดิน ธุรกรรมให้เช่าที่ดิน และธุรกรรมตกลงดำเนินการ รวมถึงธรรมการเช่าดำเนินการ และธุรกรรมซื้อหน่วยทรัสต์ จะเกิดขึ้นภายในไตรมาสที่ 1/64
ทั้งนี้บริษัทจะได้รับเงินจากการขายทรัพย์สินทั้งหมดจากการจัดตั้งกองทรัสต์ ซึ่งจะช่วยให้บริษัทมีเงินทุนเพื่อใช้สำหรับการลงทุนในโครงการอื่น ๆ ของบริษัท และมีสภาพคล่องในการดำเนินธุรกิจมากขึ้น รวมถึงใช้เป็นทุนในการขยายธุรกิจด้านอื่น ๆ ของบริษัท เพื่อสร้างรายได้ในอนาคตและจะสามารถนำเงินทุนที่ได้ไปใช้จ่ายชำระคืนเงินกู้หรือหรือหนี้สินที่มีอยู่ในปัจจุบัน ทั้งนี้ ภายหลังจากบริษัท เข้าทำสัญญาเช่าดำเนินการกับกองทรัสต์แล้ว บริษัทจะนำสินทรัพย์ที่เช่ากลับจากกองทรัสต์ในการให้บริการ Data Cener กับผู้รับบริการทั่วไปทั้งที่มีอยู่ ณ วันเข้าลงทุน และผู้รับบริการที่จะเข้ามาใช้บริการในอนาคต